Vezuvijaus observatorija
Vezuvijaus observatorija (it. Osservatorio Vesuviano) įsikūrusi Neapolyje. Ją 1841 m. įrengė Abiejų Sicilijų karalystės karalius Ferdinandas II. Tai yra seniausias vulkanologijos centras pasaulyje. Ši observatorija tiria tris Kampanijos srities dalis – Vezuvijų, Flegrėjaus laukus ir Iskijos salą. Nuo 2022 m. observatorijai vadovauja Mauro Antonio Di Vito.